VNT พุ่งพรวดกว่า 15% ราคาสูงสุดในรอบเกือบ 3 ปี
VNT พุ่งพรวดกว่า 15% ราคาสูงสุดในรอบเกือบ 3 ปี ล่าสุด ณ เวลา 10.48 น. ราคาอยู่ที่ 12.20 บาท บวก 1.60 บาท หรือ 15.09% สูงสุดที่ 12.30 บาท ต่ำสุดที่ 10.70 บาท มูลค่าซื้อขายที่ 146.06 ล้านบาท โบรกฯ คาดกำไร Q3/59 โตต่อเนื่องจาก Q2
3 พ.ย. 2559

ผู้สื่อข่าวรายงานว่า ราคาหุ้นบริษัท วีนิไทย จำกัด (มหาชน) หรือ VNT ณ เวลา 10.48 น. ราคาอยู่ที่ 12.20 บาท บวก 1.60 บาท หรือ 15.09% สูงสุดที่ 12.30 บาท ต่ำสุดที่ 10.70 บาท มูลค่าซื้อขายที่ 146.06 ล้านบาท 
 
ด้านบล.เมย์แบงก์ กิมเอ็ง ระบุว่า ฝ่ายวิเคราะห์ยังมีมุมมองเป็นบวกต่อหุ้น VNT เนื่องจากคาดแนวโน้มกำไรปกติในไตรมาส 3/2559 ปรับตัวขึ้นจากไตรมาส 2/2559 ตามส่วนต่าง PVC ช่วง 9 เดือนปีนี้ เมื่อเทียบกับช่วงเดียวกันปีก่อนเพิ่มขึ้น 2.1% จากไตรมาสก่อนหน้า เป็น 236 ดอลลาร์สหรัฐต่อตัน นอกจากนั้นราคาโซดาไฟที่ปรับขึ้น ส่งผลให้ Full Spread ของ VNT ปรับขึ้น 8.5% จากไตรมาสก่อนหน้า เป็น 461 ดอลลาร์สหรัฐต่อตัน
อย่างไรก็ตามส่วนต่างราคา PVC 2559 TD ที่ต่ำกว่าคาดที่เฉลี่ยเพียง 230 ดอลลาร์ต่อตัน จึงประมาณการกำไรสุทธิไว้ราว 545 ล้านบาท อีกทั้งราคาหุ้นซื้อขายต่ำกว่ามูลค่าทางบัญชี จึงประเมินราคาเป้าหมายกลางปี 2560 ที่ 10.60 บาท (อ้างอิง PBV 0.8 เท่า) 